burgasdotpro/wikipedia huggingface dataset:
Michal Greisiger

MUDr. Michal Greisiger (* 25. december 1851, Stráne pod Tatrami – † 10. september 1912, Spišská Belá) bol slovenský prírodovedec, lekár, amatérsky entomológ – lepidopterológ, koleopterológ a ornitológ, ktorý má význam hlavne ako výskumník hmyzu a prírodných pomerov v svojom okolí. 
Životopis.
Michal Greisiger sa narodil v Stráňach pod Tatrami, v okrese Kežmarok, v početnej rodine roľníka Michala a Márie, rodenej Faixovej. Základnú školu skončil vo svojom rodisku, potom študoval na gymnáziu v Kežmarku, kde maturoval roku 1872. Po maturite sa zapísal na Viedenskú univerzitu. S veľkým záujmom študoval prírodné vedy a využíval všetky možnosti ako sa v nich zdokonaliť. Neskôr sa zapísal na lekársku fakultu v Budapešti, kde 8. decembra 1877 promoval. Po promócii sa usadil ako praktický lekár v Spišskej Belej, kde sa aj oženil a mal 4 dcéry. Pôsobil tu ako súkromný, mestský a závodný lekár tabakovej továrne v Spišskej Belej. 
Počas svojho pôsobenia sa zameral hlavne na vlastivedný výskum, prevažne okolitej zaujímavej vysokohorskej tatranskej prírody. Zaoberal sa i botanikou, faunistikou archeológiou, paleontológiou a kultúrnou históriou Spiša. Zaoberal sa i ornitológiou, pričom sa venoval hlavne štúdiu sťahovavého vtáctva. Popri práci mestského lekára sa Michal Greisiger venoval skúmaniu flóry a fauny Spiša a archeologickým výskumom v regióne. Počas svojho života sa stal jedným zo zakladajúcich členov Uhorského karpatského spolku, kde bol i jeho funkcionárom. Od roku 1881 bol tiež členom Rakúsko – uhorského ornitologického spolku. 
Pre slovenskú entomológiu majú význam hlavne jeho práce, ktoré sa zaoberajú entomofaunou tatranského regiónu. 
MUDr. Michal Greisiger zomrel v roku 1912 v Spišskej Belej v okrese Kežmarok vo veku 61 rokov. 
Jeho zbierku hmyzu odkúpilo kežmarské gymnázium a v súčasnosti je uložená v Kežmarskom mestskom múzeu.
Fúzie a akvizície

Fúzie a akvizície alebo zlúčenia, splynutia a akvizície alebo splynutia a zlúčenia (, skrátene "M&amp;A") je súhrnné (nie presne vymedzené) označenie transakcií súvisiacich s cieleným nadobúdaním a zlučovaním pôvodne samostatných podnikov, ako aj názov príslušného odboru a aspektu podnikových financií, manažmentu a podnikovej stratégie.
Najhlavnejšími dôvodmi pre fúziu a akvizíciu je reštrukturalizácia subjektov, zlepšenie platobnej bilancie, získanie väčšieho podielu na trhu a podobne. Podrobnosti pozri pod fúzia a akvizícia (oba pojmy sú nejednoznačne vymedzené, práve preto sa analyzujú spolu pod názvom "mergers and acquisitions").
Nasdaq Stock Market

Nasdaq Stock Market (NASDAQ:NDAQ) je americká verejne obchodovateľná spoločnosť, ktorá vlastní a prevádzkuje elektronický obchodovací systém NASDAQ. Jej sídlo je v New Yorku a jej generálnym riaditeľom je Robert Greifeld.
História.
Spoločnosť bola založená v roku 1971, v roku 2001 uviedla svoje akcie na trh.
Lilia Osterlohová

Lilia Osterlohová (* 7. apríl 1978, Columbus, Ohio, USA) je súčasná americká profesionálna tenistka. Počas svojej kariéry vyhrala 2 turnaje WTA vo štvorhre.
Akgul Amanmuradovová

Akgul Amanmuradovová (* 23. jún 1984, Taškent, Uzbekistan) je súčasná uzbecká profesionálna tenistka.
Rita Grandeová

Rita Grandeová (* 23. marec 1975, Napoli, Taliansko) je bývalá talianska profesionálna tenistka. Počas svojej kariéry vyhrala 3 turnaje WTA v dvojhre.
Iroda Tuľaganovová

Iroda Tuľaganovová (), (* 7. január 1982, Taškent, Uzbekistan) je súčasná uzbecká profesionálna tenistka. Počas svojej kariéry vyhrala 3 turnaje WTA v dvojhre a 4 turnaje vo štvorhre.
Imrich Stein

Imrich Stein (* 21. august 1904, Vrbica, dnes časť Liptovského Mikuláša – † 31. marec 1968) bol slovenský chemik, spoluzakladateľ Výskumného ústavu potravinárskeho.
Vzdelanie.
Bol najstarší z piatich súrodencov v živnostníckej rodine. V rokoch 1922-27 študoval chemické inžinierstvo na ČVUT v Prahe. V rokoch 1945-49 externe študoval na Prírodovedeckej fakulte UK v Bratislave.
Práca.
V rokoch 1928 až 1942 pôsobil ako chemik (neskôr ako zástupca riaditeľa) v Ústave pre kvasný priemysel. Po 2. svetovej vojne sa zúčastnil obnovy liehovarskej výroby na Slovensku. V roku 1949 sa stal spoluzakladateľom Výskumného ústavu potravinárskeho priemyslu, kde od roku 1953 pôsobil ako riaditeľ. V rokoch 1953-66 pôsobil ako pedagóg na Strednej priemyselnej škole chemickej v Bratislave a v rokoch 1961-68 ako vedecký pracovník Ústredného výskumného ústavu potravinárskeho priemyslu v Bratislave.
Dielo.
Imrich Stein je autorom na svoju dobu unikátnej dvojzväzkovej monografie "Chémia a technológia enzýmov", ďalej popularizujúcich kníh "Jednoduché pokusy z organickej chémie" (1956) a "Ako vznikli chemické vzorce" (1966). Okrem toho bol Imrich Stein spoluautor troch stredoškolských učebníc chémie a jednej encyklopédie a autor 25 odborných článkov a dvoch vynálezov.
Počas svojho pôsobenia na Výskumnom ústave sa zaoberal technológiou a organizáciou liehovarskej výroby a biochémiou, neskôr špecializovanými problémami enzymológie a dejinami chémie, najmä vývojom chemickej symboliky.
Sešat

Sešat () alebo Sesat alebo Sešeta alebo Sešata bola staroegyptská bohyňa písma a vied, zosobnenie múdrosti. Pre svoju funkciu bohyne pisárov bola vnímaná ako božská pisárka a zaznamenávateľka. Jej meno je odvodené od egyptského slova sš, "písať" (slovo seš znamená pisár), a doslova znamená Tá, ktorá zapisuje. Keď sa v úlohe boha múdrosti a písma presadil Thovt, Sešat začala byť považovaná za jeho dcéru alebo zriedkavejšie za jeho manželku.
Podoba.
Sešat bola zobrazovaná ako žena so štylizovanou papyrovou trstinou nad hlavou, ktorá mala symbolizovať písanie. Sešatin papyrus bol spodobovaný so šiestimi steblami, takže aj so stopkou sa podobal na sedemcípu hviezdu. Po vzostupe boha Thovta, pôvodne mesačného božstva, bol tento papyrus zobrazovaný spolu s kosákom mesiaca a neskôr bola Sešat vyobrazovaná len s rohmi v tvare polmesiaca. V tejto podobe bola niekedy nazývaná Safech-Aubi, „Tá, ktorá nesie dva rohy“.
Sešat zvyčajne držala na vyobrazeniach palmový kmeň so zárezmi, ktoré mali označovať plynutie času. Často býva oblečená v koži leoparda, odeve zádušných kňazov, pretože vzor na koži pripomína hviezdy, ktoré boli v Egypte spájané tak s nesmrteľnosťou, ako aj s mesiacom.
Vo funkcii božskej meračky a pisárky pomáhala Sešat v oboch týchto povolaniach faraónovi. Ona zaznamenávala čas, ktorý mal faraón vymeraný pre pobyt na zemi, zárezmi na palme. Počas Novej ríše bola preto spájaná s výročnou slávnosťou Sed. Asistovala tiež panovníkovi pri obrade napínania lana, zaznamenávala jeho korunovačnú reč a počet zajatcov i veľkosť koristi získaných vo vojenských ťaženiach.
Silvia Farinová Eliová

Silvia Farinová Eliová (* 27. apríl 1972, Miláno, Taliansko) je bývalá talianska profesionálna tenistka. Počas svojej kariéry vyhrala 3 turnajov WTA v dvojhre.
Kvark u

Kvark u alebo horný kvark je častica opísaná vo fyzikálnej teórii štandardného modelu. Je to kvark prvej generácie s elektrickým nábojom +(2/3) e a je to najľahší zo všetkých kvarkov. Jeho čistá hmotnosť nie je presne určená, no pravdepodobne leží v rozsahu medzi 1,5 až 5 MeV. Podľa Štandardného modelu fyziky častíc existuje šesť typov kvarkov. Obyčajná hmota, napríklad atómy, obsahuje elektróny a jadro. Protóny a neutróny vnútri jadra sa nazývajú nukleóny a kvark u spolu s kvarkom d sú fundamentálne zložky týchto nukleónov. Protón obsahuje dva kvarky u a jeden kvark d, neutrón obsahuje jeden kvark u a dva kvarky d.
Ekvivalencia hmoty a energie opísaná v špeciálnej teórii relativity znamená, že rýchlo sa pohybujúce častice majú vyššiu energiu a preto sa zdá, že majú vyššiu hmotnosť pri vyšších rýchlostiach. Sila silnej interakcie držiaca kvarky pohromade v atómovom jadre napovedá, že sa pohybujú relativistickými rýchlosťami. Teda väčšina hmotnosti v jadre pochádza z energie v gluónovom poli, ktoré drží kvarky pohromade, a nepochádza teda z hmotnosti samotných kvarkov. Existencia kvarkov u bola prvýkrát postulovaná v čase, keď Murray Gell-Mann a George Zweig vytvorili kvarkový model v roku 1964 a prvýkrát boli evidované v experimentoch hlbokého neelastického rozptylu v Stanford Linear Accelerator Center v roku 1967.
Karolina Špremová

Karolina Špremová (* 25. október 1984, Varaždín, Chorvátsko) je súčasná chorvátska profesionálna tenistka.
Kvark d

Kvark d alebo dolný kvark je kvark prvej generácie s elektrickým nábojom of -(1/3) e. Je to druhý najľahší zo všetkých kvarkov. Jeho čistá hmotnosť nie je presne určená, no pravdepodobne leží v rozsahu od 4 do 8 MeV. Podľa Štandardného modelu fyziku častíc, je to jedna z fundamentálnych zložiek nukleónov, protón obsahuje jeden kvark d a dva kvarky u, zatiaľ čo neutrón dva kvarky d a jeden kvark u. Prevažná časť hmotnosti nukleónov pochádza z energie v gluónovom poli, ktoré drží kvarky pohromade, a nie z hmotností samotných kvarkov.
Kvarky d boli pomenované, keď Murray Gell-Mann a George Zweig vytvorili kvarkový model v roku 1964 a prvá evidencia bola dokázaná v experimentoch hlbokého neelastického rozptylu v Stanford Linear Accelerator Center v roku 1967.
Podivný kvark

Podivný kvark alebo kvark s je kvark druhej generácie s elektrickým nábojom -(1/3) e a podivnosťou -1. Je to tretí najľahší kvark, má hmotnosť od 80 do 130 MeV. Prvá podivná častica (častica, ktorá obsahuje podivný valenčný kvark) bola objavená v roku 1947, s identifikáciou kaónu, no samotný podivný kvark nebol identifikovaný až do vytvorenia kvarkového modelu, ktorý vytvorili Murray Gell-Mann a George Zweig v roku 1964.
Večernica hvízdavá

Večernica hvízdavá (iné názvy: netopier hvízdavý, večernica malá; lat. "Pipistrellus pipistrellus") je druh z čeľade netopierovité. Podľa Medzinárodnej únie na ochranu prírody a prírodných zdrojov večernica hvízdavá patrí medzi najmenej ohrozené druhy, stav celkovej populácie je stabilný, je to jeden z najbežnejších druhov netopierov. Letné kolónie samíc s mláďatami majú zvyčajne 2550, najväčšie až 200 jedincov. Môže zimovať jednotlivo alebo v malých skupinách ale boli zistené aj obrovské zoskupenia, napríklad až 45 000 v jaskyniach Slovenska a Rumunska.
Rozšírenie a početnosť.
Večernica hvízdavá žije v Palearktíde od západnej Afriky po severnú Čínu, na severe od 63. rovnobežky po 30. rovnobežku.
Rozšírenie na Slovensku.
Podľa výsledkov je predpokladané, že večernica hvízdavá žije na celom území Slovenska.
Zo 429 mapovacích kvadrátov DFS sa celkovo vyskytla v 138 (32% rozlohy Slovenska):
Ekosozologický status od roku 2001 "LR:lc", "LR" - menej ohrozený druh.
Bionómia.
Patrí k menej ohrozeným druhom a žije najmä v nížinách a stredných polohách. Letné úkryty máva v budovách, dutinách stromov a skalných puklinách. Zimuje najmä v jaskyniach alebo pivniciach. Živí sa nočným lietajúcim hmyzom, ktorý loví za letu. Samce žijú počas roka samotársky. Samice sa združujú do veľkých odchovných kolónií, ktoré môžu mať až 1000 jedincov. Samica rodí jedno až dve mláďatá, ktoré dokáže jednoznačne rozoznať.
Ochrana.
Večernica hvízdavá je zákonom chránená, spoločenská hodnota je 460 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Druh je zaradený do Bonnského dohovoru (Príloha II), Bernského dohovoru (Príloha III) a smernici o biotopoch (Príloha IV).
Pôvabný kvark

Pôvabný kvark alebo kvark c alebo šarmový kvark je kvark druhej generácie s elektrickým nábojom +(2/3) e. Je to tretí najťažší kvark, má energiu 1,3 GeV, čo je o niečo viac, ako hmotnosť protónu. Predpovedal ho v roku 1970 Sheldon Glashow, John Iliopoulos a Luciano Maiani. Prvýkrát bol pozorovaný v novembri 1974, so súčasným objavením "pôvabnej" častice J/ψ v Stanford Linear Accererator Center skupinou, ktorú viedol Burton Richter a tiež v Brookhaven National Laboratory skupinou, ktorú viedol Samuel Chao Chung Ting. Časticu bola pomenovaná ako J skupinou z BNL a ako ψ skupinou z SLAC group a keďže nebolo možné vyriešiť túto kontroverziu, začal sa používať názov J/ψ.
Kvark t

Kvark t, nazývaný i kvark top alebo vrchný kvark (po angl. "top quark"), je kvark tretej generácie. Bol objavený v roku 1995 v kolíznom detektore Fermilab a experimentami CDF a DØ a je to najťažšia zo všetkých známych elementárnych častíc. 
Podobne ako všetky ostatné kvarky, vrchný kvark je fermión so spinom ½ a účastní sa všetkých štyroch základných interakcií: gravitácie, elektromagnetizmu, slabej interakcie a silnej interakcie. Jeho elektrický náboj je +⅔ e. Hmotnosť vrchného kvarku je 172,76 ± 0,3 GeV, čo je približne rovnaká hodnota ako hmotnosť jadra atómu rénia.
Vrchný kvark interaguje primárne silnou interakciou, ale rozložiť sa môže iba pomocou slabej interakcie. Takmer výlučne sa rozkladá na bozón W a kvark b. Štandardný model predpovedá jeho životnosť na približne 1×10−25 sekúnd, čo je asi 20× kratšia doba ako čas trvania silných interakcií a preto nehadrónizuje, čím umožňuje fyzikom jedinečnú príležitosť študovať „čistý“ kvark.
Porča

Porča je potok v regióne Turňa, v západnej časti okresu Košice-okolie. Je to ľavostranný prítok Bodvy, meria 4,5 km a je tokom V. rádu.
Prameň.
Pramení vo Volovských vrchoch, v podcelku Kojšovská hoľa, na východnom svahu Štóskeho vrchu (865,0 m n. m.) v nadmorskej výške približne 770 m n. m. 
Opis toku.
Na hornom toku tečie juhojuhovýchodným smerom dolinou Predné Porče, dvojnásobne sa esovito ohýba a stáča sa na východ. Následne priberá ľavostranný prítok (2,1 km) prameniaci na JJZ svahu Lastovičieho vrchu (1 061,0 m n. m.) a pretekajúci dolinou Stredné Porče, potom tečie na krátkych úsekoch prechodne na juhovýchod, ďalej na východ a zľava priberá krátky prítok z lokality Porče. Na dolnom toku sa stáča juhojuhovýchodným smerom, z ľavej strany priberá významný prítok (3,7 km) prameniaci na východnom svahu Lastovičieho vrchu a pretekajúci dolinou Zadné Porče a VJV od obce Štós ústi v nadmorskej výške cca 362 m n. m. do Bodvy.
Zlatná (prítok Bodvy)

Zlatná je potok v regióne Turňa, v západnej časti okresu Košice-okolie. Je to ľavostranný prítok Bodvy, má dĺžku 8,9 km a je tokom V. rádu. Preteká Zlatnou dolinou, kde sa koryto na viacerých miestach rozvetvuje a napája malé vodné nádrže.
Prameň.
Pramení vo Volovských vrchoch na juhojuhozápadnom svahu vrchu Kloptaň (1 153,3 m n. m.) v nadmorskej výške približne 1 055 m n. m.
Smer toku.
Od prameňa tečie sprvu severojužným smerom, následne sa stáča na juhojuhovýchod, pričom sa na hornom toku esovito ohýba. Po prijatí Humela na dolnom toku tečie na krátkom úseku na juh, následne pokračuje rozvetveným korytom k ústiu na juhojuhozápad.
Ústie.
Pred ústím sa rozvetvuje na dve ramená, pričom pravé rameno ústi do Bodvy v nadmorskej výške cca 319 m n. m., kým ľavé rameno o cca 100 m nižšie v nadmorskej výške cca 318 m n. m. Obe ramená ústia na území mesta Medzev, severozápadne od centra.
John Stith Pemberton

John Stith Pemberton (* 8. júl 1831, Knoxville, Georgia, USA – † 16. august 1888, Atlanta) bol americký lekárnik a vynálezca Coca-Coly.
Bol veteránom armády Konfederovaných štátov amerických a ako jeden z možných motívov pre vývoj Coca-Coly býva uvádzané, že hľadal liek na tlmenie bolesti. Stal sa však závislý na drogách. V apríli 1865 utrpel zranenie šabľou počas bitky o Columbus; jeho následná závislosť na morfíne ho viedla k experimentovaniu s rôznymi liekmi proti bolesti, čo nakoniec viedlo k receptu, ktorý bol neskôr prispôsobený na výrobu Coca-Coly. Svoje práva na nápoj predal krátko pred svojou smrťou v roku 1888.
Pemberton zomrel na rakovinu žalúdka vo veku 57 rokov v auguste 1888. V čase svojej smrti bol chudobný a trpel aj zhoršujúcou sa závislosťou od morfia. Je pochovaný na cintoríne Linwood v Columbuse.
Zoznam diagnostických rádiofarmák

V09A Centrálny nervový systém
V09B Skeleton
V09C Renálny (obličkový) systém
V09D Hepatálny a retikuloendoteliálny systém
V09E Respiračný systém
V09F ŠTÍTNA ŽĽAZA
V09G Kardiovaskulárny systém
V09H Detekcia zápalu a infekcie
V09I Detekcia nádorov
V09X Iné rádiofarmaceutické diagnostiká
Zoznam terapeutických rádiofarmaceutík

V10A Protizápalové látky
V10B Zmiernenie bolesti (látky zviditeľňujúce kosť)
V10X Iné terapeutické rádiofarmaceutiká
Nobel (databáza liekov)

Nobel je prvá internetová databáza liekov registrovaných na Slovensku, vytvorená a prevádzkovaná spoločnosťou A.P.F. spol. s r.o.
Dostupné informácie.
Databáza Nobel je dostupná bezplatne odbornej i laickej verejnosti. Poskytuje nasledovné informácie o liekoch:
Databáza je vypracovaná v slovenčine, údajov je dostupná aj v angličtine (ATC klasifikácia, indikačná skupina lieku). Údaje v databáze sú aktualizované raz mesačne.
Práca s databázou.
Prístup k databáze je na adrese , na prácu s databázou vám postačí bežný internetový prehliadač, bez potreby inštalovania ďalšieho softvéru.
Štruktúra stránok databázy Nobel umožňuje vyhľadať liek prostredníctvom jeho názvu, účinných látok, ATC kódu, držiteľa registrácie a indikačnej skupiny. Po vyhľadaní lieku máte cez odkazy prístup ku všetkým liekom, ktoré majú niektorý z uvedených údajov spoločný.
Pri vyhľadávaní môžete zadať celú vyhľadávanú hodnotu, jej začiatok, alebo po označení voľby „Vyhľadávať v celom názve“ zoskupenia znakov kdekoľvek v názve. Ďalšou možnosťou je prelistovať príslušný zoznam, teda zoznam liekov, účinných látok, držiteľov liekov, indikačných skupín, alebo strom ATC kódov.
Bez ohľadu na spôsob vyhľadávania sa dostanete k zoznamu liekov spĺňajúcich zadané kritériá. V zozname sú uvedené: 5-miestny kód ŠUKL, názov, balenie, skratka držiteľa možnosť výdaja bez receptu, ATC kód, platnosť registrácie. Ak sú dostupné, sú tu odkazy na články SPC a PIL. Kliknutím na názov lieku sa dostanete na stránku lieku.
Na stránke lieku je uvedený stručný opis lieku (zvyčajne indikácie a účinky), kompletné zaradenie v ATC systéme, účinné látky, indikačná skupina, údaje o registrácii a ďalšie údaje uvedené aj v zozname liekov.
Kolaborant

Kolaborant je osoba spolupracujúca s vojenským nepriateľom, okupačnou mocou, prípadne s politickým nepriateľom proti záujmom vlastnej krajiny/politickej skupiny. Činnosť kolaboranta/kolaborantov sa nazýva kolaborácia alebo kolaborantstvo.
Výraz sa v tomto zmysle používa najmä od 2. svetovej vojny, v ktorej sa takto označovali ľudia na okupovaných územiach spolupracujúci s nemeckými okupantmi (pôvodne vo Francúzsku, po fr. collaborateur).
Anexia

Anexia (verbálne substantívum: anektovanie, staršie adnektovanie, annektovanie; z  od , od a ) je násilné pripojenie územia cudzieho štátu alebo jeho časti k územiu iného štátu alebo k štátom na základe násilného obsadenia po víťaznej vojne alebo pod hrozbou ozbrojeného násilia. Koná sa spravidla proti vôli jeho obyvateľstva, čím predstavuje porušenie práva na samourčenie národov.
Podľa čl. 2. ods. 4 Charty Organizácie Spojených národov z 26. júla 1945 je hrozba silou alebo použitia sily proti územnej celistvosti alebo politickej nezávislosti každého štátu pokladané za nezlučiteľné so zásadami Organizácie Spojených národov.
Deutsches Afrikakorps

Deutsches Afrikakorps (Nemecký africký zbor; skratka DAK) známy tiež jednoducho ako Afrikakorps bol expedičný zbor nemeckého Wehrmachtu počas druhej svetovej vojny. Afrikakorps operoval medzi rokmi 1941 a 1943 v severnej Afrike - v Tunisku, Líbyi a Egypte.
Jeho prvým veliteľom bol generál a neskorší veliteľ Panzerarmee Afrika a poľný maršal Erwin Rommel. Pôvodný názov nemeckých jednotiek vyslaných do severnej Afriky bol Sperrverband Afrika, ale 16. februára 1941 boli premenované na Deutsches Afrika Korps.
Africká výprava sa začalo útokom talianskych jednotiek z Líbye na britskú armádu v Egypte. Briti útok odrazili a podnikli protiútok do Líbye.
Aby zabránilo porážke Talianov, vykonalo Nemecko operáciu Slnečnica (Sonnenblume), čiže vylodenie jednotiek, najprv nazývaných Sperrverband Afrika a od 21. februára 1941 Afrikakorps, v Líbyi. Nemecké jednotky čoskoro prevzali hlavnú úlohu v boji proti Britom: keďže v tom období bola pre Britov severná Afrika jediným bojiskom, na ktorom sa mohli priamo stretnúť s Nemcami, prikládalo britské velenie tomuto stretu veľkú dôležitosť. Kým pre Britov nepredstavovalo (vďaka nadvláde na mori) zabezpečenie prísunu potravín a munície závažný problém, Afrikakorps sa musel spoliehať na zásobovanie cez Stredozemné more. Tieto dodávky sa často stávali terčom útokov britského letectva a námorníctva. Prítomnosť britských jednotiek na Gibraltáre a na Malte robila zásobovanie veľmi neľahkým. 
Afrikakorps spočiatku bojoval v podriadenosti talianskej armády v severnej Afrike, ale už 15. augusta 1941 bola zriadená ako vyšší veliteľský stupeň Panzergruppe Afrika (Tanková skupina Afrika), ktorá sa 30. januára 1942 pretransformovala na Panzerarmee Afrika (Tanková armáda Afrika), ktorej veliteľom sa postupne stál prvý veliteľ Afrikakorpsu E. Rommel. Označenie Afrikakorps sa však niekedy používa pre všetky nemecké pozemné jednotky v severnej Afrike ako celok, keďže Afrikakorps bol do konca roka 1942 ich najväčšou súčasťou. 
Najdôležitejšie bitky Afrikakorpsu sa odohrali pri Tobruku a Al-Alamajne. Po urputných bojoch boli sily Osi zahnané do Tuniska. Po vylodení Američanov v Maroku a Alžírsku bol Afrikakorps zovretý dvoma frontami, takže sa jeho pozícia stala neudržateľnou. Keďže jednotky neboli včas stiahnuté do Talianska, padlo 120 000 nemeckých vojakov do zajatia. Afrikakorps kapituloval 13. mája 1943.
Nobel

Nobel môže byť:
Slizniak karpatský

Slizniak karpatský ("Bielzia coerulans") je slimák z čeľade slizniakovité. Patrí medzi karpatské endemity. Dorastá do dĺžky od 10 do . Ide o veľmi vzácny druh, ktorého výskyt je obmedzený na vlhké prostredie karpatských listnatých a zmiešaných lesov. Typickou črtou je nápadné modré sfarbenie, ktoré sa pohybuje v odtieňoch fialovej, sýtomodrej až po tyrkysovú (ktorá môže mať až zelený nádych). Slizniak karpatský je chránený druh. Na Slovensku sa vyskytuje v bukových lesoch v Malých Karpatoch, Malej Fatre alebo Veľkej Fatre.
Gabriel

Gabriel môže byť:
Tessar

Tessar je štvoršošovkový anastigmat. Tessar je variantom tripletu, v ktorom prvá šošovka je plankonvexná spojka, druhá bikonkávna rozptylka a zadné šošovky sú stmelené a tvoria achromatický kladný meniskus. Tessar sa stal základom ďalších objektívov (Belar, Elmar, Industar, Xenar a i.). Patrí k najpoužívanejším objektívom v astronomickej fotografii.
Michal

Michal (v gréckych kontextoch aj Michaél, v grécky a niektorých zahraničných kontextoch aj Michael) môže byť:
Michael môže byť aj:
Akcentologický variant

Akcentologický variant je jeden zo špecifických druhov variantnosti frazém, ktorý spočíva na rozličnom umiestnení prízvukov v rámci frazémy. Tento typ variantnosti sa vyskytuje bežne iba v jazykoch s pohyblivým prízvukom. Ako pomerne produktívny druh frazeologickej variantnosti sa vyčleňuje napr. v ruštine. V slovenskom jazyku sa bežne nevyskytuje, možný však je, a to v rámci rozličných diasystémov slovenského národného jazyka.
Aktualizačný postup

Aktualizačné postupy sú realizácie aktualizačných zásahov, pri ktorých sa rozlične obmieňa, modifikuje, aktuálne posúva ustálená významová platnosť frazémy a zároveň sa mení ustálené zloženie komponentov, resp. ich rozloženie vo frazéme. Ako najproduktívnejšie aktualizačné postupy sa ukazujú:
Aktualizačný zásah

Aktualizačný zásah je uplatnenie frazémy v texte, pri ktorom sa zámerne alebo mimovoľne narúša ustálené zloženie frazémy, ustálené poradie jej zložiek, osobitné tvary jej zložiek, a to s dosahom na významovú platnosť frazémy. Aktualizačný zásah rozkladá celostný frazeologický význam jednotky (porovnaj defrazeologizácia), pričom vedie k aktualizácii vlastných významov jej komponentov alebo k novému, zreteľne odlišnému významu aktualizovaného spojenia. Spôsobov realizácie aktualizačného zásahu je viacej (porov. aktualizačné postupy).
Alochtónna frazéma

Alochtónna frazéma je cudzia, cudzorodá, prevzatá frazéma; jej opakom je autochtónna frazéma.
Alternanta (frazeológia)

Alternanta alebo alternant je zámenný výraz, ktorý vo všeobecnej podobe (napr. v slovníku) zastupuje konkrétne premenlivé zložky frazémy, pričom signalizuje ich tvar a postavenie v spojení (napr. "vešať na nos"). Zámenné zložky signalizujú, že na mieste prvej z nich má byť nejaké životné, najmä osobné meno v datíve, na mieste druhej z nich zasa zvyčajne neživé meno v akuzatíve. Pojem sa uplatnil v slovenskej frazeológii podľa Alexandra Vladimiroviča Kunina (1970).
Alúzia frazém

Alúzia frazém je postup pri výstavbe ľubovoľného textu, pri ktorom sa na rovine významu alebo na niektorých formálnych prvkoch tohto textu prejavujú typické znaky (významové alebo formálne) istej frazémy (istých frazém), resp. postup, pri ktorom sa slovo, ktoré je komponentom istej frazémy, uplatňuje vo voľnom kontexte, ale s takými súvislosťami, ktoré odkazujú práve na danú frazému. Alúzia frazém nepatrí do vlastnej frazeológie, svojimi konotáciami s istými frazémami, s ich významovou, obraznou aj hodnotiacou platnosťou sa však stáva prostriedkom na vyjadrenie druhého významového plánu v texte. Preto sa vyskytuje najmä v umeleckom vyjadrovaní, v esejistike a v istých publicistických útvaroch. Príklad z tlače: "Kohút opäť úradoval! "(titulok z novín). Je evidentné, že sa tu odkazuje na frazému ("červený") "kohút na streche "("kikiríka"), ktorou sa vyjadruje, že niekde horí, horelo.
Anomálnosť frazémy

Anomálnosť frazémy je vlastnosť frazémy považovaná niekedy za jej najvšeobecnejšiu črtu, ktorá sa prejavuje v porušení pravidelných paradigmatických a syntagmatických vzťahov slov (porov. anomália) pri ich vstupe do frazeologickej jednotky a prejavujúca sa v syntaktickej ustrnutosti a v neúplnosti paradigmatických foriem frazém, resp. defektnosti pravidelnej paradigmy komponentov, nemodelovosti, t. j. v nemožnosti vytvárať nové frazémy pomocou analógii, resp. odvodzovaním, v štruktúrno-sémantickej nerozložiteľnosti (segmentovateľnosti, dekompozícii) frazémy, neodvoditeľnosti významu frazémy zo súčtu významov jej komponentov, viazanosťou istých komponentov (archaizmov, nekrotizmov) len na oblasť frazeológie ap. Z povahy a rozsahu anomálností frazémy možno odvodzovať mieru idiomatickosti výrazu.
Antonymycká séria

Antonymycká séria je skupina frazém, ktorých významy sú v kontrárnom vzťahu a pri ktorých variujú sémantické klúčové komponenty: "vidieť všetko ružovo – vidieť všetko čierne, klesnúť na dno – odraziť sa od dna."
Antonymická skupina

Antonymická skupina sú frazémy s protikladným významom, ktorých komponenty (pôvodne plnovýznamové slová) nie sú navzájom ani v antonymickom vzťahu, a nie sú ani zhodné: "neváhať skočiť za niekoho do ohňa – predať niekoho za tridsať strieborných, nažívať si ako dva holúbky – znášať sa ako pes s mačkou, trafiť do čierneho – streliť capa. "Porov. antonymický rad, antonymické hniezdo.
Antonymické hniezdo

Antonymické hniezdo sú frazémy s protikladným významom, ktoré obsahujú tak antonymické, ako a zhodné komponenty: "má srdce "– "nemá srdce, má mäkké srdce – má tvrdé (kamenné) srdce"; "klesnúť na dno – odraziť sa od dna, padať na dno – stúpať zo dna "a i. Porov. antonymická skupina, antonymický rad.
Antonymický rad

Antonymický rad sú frazémy s protikladným významom, ktorých všetky komponenty sú navzájom v antonymickom vzťahu, a žiadne komponenty nie sú zhodné: "ťažký ako cent – ľahký ako pierko", "dobrý ako anjel – zlý ako čert. "Porov. antonymická skupina, antonymické hniezdo.
Aplikačná metóda

Aplikačná metóda je jedna z čiastkových metód analýzy frazém, označovaná aj ako korelačná metóda. Aplikácia, resp. korelácia vychádza z porovnávania frazeologizmu a rovnako znejúceho voľného spojenia a následne sa koreluje/porovnáva celostný význam frazém so systémom významov slov vo voľnom použití. Z týchto korelácií sa odvodzuje miera celostnosti/rozčleniteľnosi frazém, miera tzv. deaktualizácie komponentov, resp. sa hovorí o podiele komponentov na význame frazém. Niekedy sa využíva na určenie hraníc vlastnej frazémy a jej okolia a na určenie tesnosti väzby frazém s jej typickým alebo záväzným okolím. Nevýhodou tejto metódy je jej praktická obmedzenosť na tie typy frazém, ktoré majú v jazyku analógiu vo voľnom spojení. Z teoretického hľadiska je táto metóda spochybniteľná neadekvátnym a ťažko zdôvodniteľným pripisovaním istého nového významu slovu na základe jeho funkcie vo frazéme, t. j. snahou pripisovať komponentom vlastnú sémantiku a obchádzaním iných nepravidelností v povahe frazém (porov. anomálnosť frazém), ktoré predstavujú istý vzájomný komplex jedinečných paradigmatických a syntagmatických väzieb, podieľajúcich sa spoločne na konštituovaní frazémy.
Aplikovaná frazeológia

Aplikovaná frazeológia je aplikácia frazeológie buď vo výučbe (frazeodidaktika) alebo pri tvorbe frazeologických slovníkov (frazeografia).
Areálový opis frazeológie

Areálový opis frazeológie je výskum frazém spojených jedným štruktúrno-sémantickým modelom, ktorý registruje oblasť ich územného rozšírenia (tzv. frazeologický areál). Môže sa vzťahovať na užšiu oblasť, napr. západoslovanskú (čes. "chudý jako kostelní myš"; poľ. "biedny jak mysz kościelna"; slov. "chudobný ako kostolná myš"), alebo na širšiu, napr. západoeurópsku (angl. "from head to toe"; čes. "od hlavy až k patě"; franc. "de la tête aux pieds"; nem. "von Kopf bis Fuß" ; poľ. "od stóp do głowy"; slov. "od hlavy až po päty"). Niektoré frazémy môžu vytvárať aj veľmi špecifické areály, ktoré mimo frazeológie nemajú paralelu, napr. obmedzenie výskytu frazémy "mať modrý pondelok" a jej variantov na západoslovanský a germánsky areál.
Archaický variant frazémy

Archaický variant frazémy je variant frazémy, ktorý sa prestal používať v aktívnej slovnej zásobe. Porov. aj zastarané frazémy.
Účinná látka

Účinná látka je:
Quido Kocian

Quido Kocian (* 7. marec 1874, Ústí nad Orlicí – † 3. január 1928, Hořice v Podkrkonoší) bol český sochár, ktorý patril k popredným predstaviteľom českého umenia na prelome 19. a 20. storočia. Jeho tvorbu možno charakterizovať ako originálnu formu symbolizmu, pre ktorú je typická výrazná expresia a prítomné sú v nej aj secesné prvky. 
Filozoficky sa dá jeho umelecké posolstvo považovať za existencionalistické. Býva radený medzi ďalších významných súčasníkov - Františka Bílka, Ladislava Šalouna alebo Bohuslava Kafku, s ktorými ho spojuje záujem o psychológiu moderného človeka, o temné stránky jeho povahy a najvnútornejšie pohnutia ľudskej duše. Obľúbený motív smrti ho v neskorších rokoch postavil aj do úlohy sochára funerálnych motívov. 
Životopis.
Narodil sa v Ústí nad Orlicí v rodine kamenára. Najprv študoval kamenársku školu, kde sa už natoľko prejavil jeho talent, že ďalšie štúdium na umelecko-priemyselnej škole v Prahe bolo logickým pokračovaním. Kocian bol žiakom Josefa Václava Myslbeka. Ešte počas štúdia na umelecko-priemyselnej škole vytvoril svoju predstavu Myslbekovho súsošia „Ctirad a Šárka“, ktoré natoľko uchvátilo vtedajšiu odbornú kritiku, že mu v porovnaní s jeho učiteľom prisúdila väčšiu umeleckú hodnotu. Ktosi vtedy napísal, že „žiak prerástol svojho učiteľa“. Pre Kociána to bola medvedia služba, pretože dovtedy jemu veľmi priaznivo naklonený Myslbek sa s ním rozišiel. Rozchod sa vysvetľuje tak, že Myslbek bol tradicionalista a nový expresívny pohľad svojho žiaka mu nevyhovoval, pravdepodobnejšie však je vysvetlenie, že svoju úlohu zohrala Myslbekova márnomyseľnosť. Táto skutočnosť na Kociána natoľko negatívne zapôsobila, že prerušil štúdia a na istý čas opustil Prahu. 
Navštívil Taliansko a Francúzsko, kde sa stretol s významnými osobnosťami vtedajšieho sochárstva, predovšetkým s najvýraznejším z nich, s Augustom Rodinom. Po svojom návrate vytvoril jedno zo svojich najvýznamnejších diel „Ábelovu smrť“. Vďaka tomuto originálnemu dielu sa znova spriatelil s J.V .Myslbekom a získal si jeho náklonnosť. 
Kocianove témy sú výhradne tragické a umelecké vyjadrenie autora veľmi presvedčivé a vyhýbajúce sa schématizmu. Ako povedal jeden jeho obdivovateľ: „Osobná ľudská skúsenosť je ním povýšená na samotný základ umenia“. Nebál sa ukázať tragické a negatívne stránky človeka v plnej svojej podstate (napr. „Vojna“). 
Kocian nikdy nepoľavil zo svojho presvedčenia a neopustil autenticitu vo svojom výraze. Neskôr sa stal jedným z mnohých umelcov, ktorým ich genialita priniesla nevďak a odsun na vedľajšiu koľaj. Dlho bol zabudnutý, jeho diela sa nachádzali v depozitoch, alebo v skladových priestoroch škôl a až v posledných rokoch sa jeho osobnosť a dielo znova vracia do popredia záujmu.
Pehavý Max a strašidlá

Pehavý Max a strašidlá je rozprávka, ktorá je paródiou na hororové a strašidelné príbehy typu Drakula.
Pôvodný je 7-dielny seriál "Teta", ktorý Juraj Jakubisko spracoval aj ako verziu pre kiná pod názvom "Pehavý Max a strašidlá".
Jon Llewellyn Kyl

Jon Llewellyn Kyl (* 25. apríl, 1942, Oakland, Nebraska, USA) je republikánsky mladší senátor, reprezentant Arizony.
Životopis.
Jon Kyl sa narodil v Oaklande, v štáte Nebraska. Je synom Johna Kyla, kongresmana za štát Iowa. Dosiahol bakalárske vzdelanie v roku 1964 na University of Arizona a v roku 1966 na nej absolvoval štúdium práva.
Je ženatý s Caryll Collins, s ktorou má dve deti: Kristine Kyl Gavin a John Kyla, má štyri vnúčatá.
Politická kariéra.
O miesto v snemovni reprezentantov sa uchádzal v období od 1987 do 1995. Prvýkrát bol zvolený do senátu v roku 1994. V roku 2000 bol znovuzvolený. Je členom senátneho výboru pre súdnictvo (U.S. Senate Committee on the Judiciary), má však tiež účasť na výbore pre terorizmus, technológie a domácu bezpečnosť. Okrem toho je aj členom výboru pre financie (U.S. Senate Committee on Finance).
Ako člen senátneho republikánskeho politického výboru je jedným zo šiestich vedúcich členov republikánskej strany.
V apríli 2006 bol zvolený časopisom Time za jedného z desiatich najlepších senátorov v USA.
V senátnych voľbách v novembri 2006 bol znovuzvolený za zástupcu štátu Arizona v senáte.
Matejovce (Poprad)

Matejovce () sú mestskou časťou mesta Poprad s mimoriadne rozvinutým priemyslom. Sídli tu výrobca práčok Whirlpool, ďalej Tatramat a nový priemyselný park, a taktiež tu sídli Tenisový klub Zámoček ktorý reprezentuje študent strednej športovej školy v Poprade Denis Chalachan . Žije tu 2 865 obyvateľov (2015).
Do Matejoviec jazdí z autobusovej stanice a centra mesta autobusová linka č. 2 a zo sídlisk Juh č. 4.
Prvá písomná zmienka je z roku 1251. Meno vzniklo pravdepodobne podľa jedného z patrónov (druhým bol sv. Štefan), o čom svedčí erb z 15. storočia. Obec patrila do Spoločenstva spišských Sasov. V rokoch 1412 až 1772 bola obec v zálohu Poľska. Pôvodní obyvatelia Matejoviec sa zaoberali zväčša poľnohospodárstvom. Priemysel sa v mestečku začal rozvíjať v dielňach nemeckých kolonistov. Podstatná zmena v živote obyvateľov nastala v roku 1845, keď tunajší rodák Karol August Scholz založil dielňu na výrobu česadiel na kone. Z jednoduchých dielní z polovice 19. storočia vznikla v roku 1903 priemyselná výroba smaltovaných výrobkov, poľnohospodárskych potrieb a železiarskeho tovaru v jednej z najväčších továrni na Slovensku. Od roku 1969 je významným zamestnávateľom ľudí v regióne moderný závod na výrobu práčok a iných elektrospotrebičov Whirlpool a Tatramat. V Matejovciach sa nachádza gotický kostol sv. Štefana postavený v prvej polovici 14. storočia a renesančná zvonica zo 17. storočia. V Matejovciach sa nachádza aj evanjelický kostol. Matejovce boli k Popradu pripojené až v roku 1974.
Raeliánske hnutie

Raeliánske hnutie je ateistické "náboženstvo", resp. kult. Prívlastok "ateistické" je vzhľadom na široké spektrum foriem, definícií a chápania ateizmu sporný. 
V súčasnosti združuje 60 000 členov v 90 krajinách. Založil ho Rael v roku 1974. Cieľom Hnutia je rozšíriť posolstvá od mimozemských entít, tzv. "Elohim" a "postaviť Ambasádu" niekde na neutrálnom území, kde by eventuálne "Elohim" mohli oficiálne prísť, ak "sa na Zemi utvoria vhodné podmienky", t. j. ak zavládne všeobecný mier, a ak pozemšťania samotní oficiálne pozvú svojich stvoriteľov "Elohim". Pozvánkou je podľa Raela práve samotné postavenie Ambasády.
Hnutie podporuje nekonformné, kontroverzné a často pseudovedecké názory, hlása slobodu bádania, myslenia a sexuality za podmienky neubližovania iným. Pred rokmi sa mediálne zviditeľnilo podporou klonovania človeka a s tým súvisiacim zámerom vytvoriť klon Hitlera, aby mohol byť súdený za svoje zločiny. Hnutie organizuje na rôznych miestach na svete letné "Happiness academy", na ktorých sa "vyučuje meditácia", a kde sa "usporadúvajú prednášky". Semináre sú podobné meditačným sedeniam, či filozofickým diskusiám.
Oakland (Nebraska)

Oakland je mesto v Burt County, v štáte Nebraska, USA. 
Demografické údaje.
Počet obyvateľov je 1 367 (v roku 2000). Rozloha je , mesto tvorí 565 domov a 371 rodín. Hustota obyvateľov je 651,6 ob./km². Rasové zloženie - 98,68 % belochov, 0,22% pôvodných Američanov (Indiáni), 0,15 % Ázijčanov a 0,95 % hispáncov a latinoameričanov. Ostatní tvoria 0,73% populácie.
Z celkového počtu 565 domov sa v 25,8% nachádzajú osoby mladšie ako 18 rokov, v 58,4% sú manželia žijúci spolu, v 5,7 % domov žijú len ženy, a 34,2% domácností je "nerodinných". 32,7% domov je postavených individuálne a v 23,2% domácností žijú ľudia starší ako 65 rokov.
Rozdelenie podľa veku:
Priemerný vek je 45 rokov. Na 100 žien pripadá 84,5 mužov. Na 100 žien nad 18 rokov pripadá 80,5 mužov.
Priemerný zárobok na dom je 32 663 $ a na rodinu 42 938 $ (ročne). Muži zarábajú priemerne 31 600 $, ženy 19 583 $. Priemerný ročný zárobok na obyvateľa je 16,916 $.
Burt County

Burt County je county v USA v štáte Nebraska. V roku 2000 mal 7 791 obyvateľov. Hlavné mesto je Tekamah.
V štáte Nebraska má licenčné číslo (license plate system) 31 (bol to county, ktorý mal počet áut ako 31. v poradí v 1922).
Rozloha county je 1 287 km². 1 276 km² je súš a 11 km² (0.87%) je voda.
Susedné counties:
Demografia.
V roku 2000 mala county 7 791 ľudí, 3 155 domácností a 2 240 rodín. Hustota obyvateľstva bola 6 ob./km² (16 ob./mi²). Rasovo bolo v okrese: 97,63 % belochov, 0,18 % černochov alebo Afroameričanov, 1,07 % Indiánov, 0,19 % Ázijčanov, 0,03 % pacifických ostrovanov, 0,22 % iných rás a 0,69 % dvoch a viacerých rás. 1,26 % populácie boli Hispánci alebo Latinskoameričania.
Z 3 155 domácností v 29,50% boli deti mladšie ako 18 rokov, v 61,3% žili manželia žijúci spolu, v 6,20% žili ženy bez manžela a v 29% nežili rodiny. 26,5% zo všetkých domácností bolo rodinných domov (???) a v 15,6% žili osoby staršie 65 rokov. 
Priemerný vek je 42 rokov. Na 100 žien pripadá 93,80 mužov. Na 100 žien starších 18 pripadá 91,80 mužov.
Priemerný zárobok na domácnosť je 33 954 $ (ročne) na rodinu 40 515 $. Muži majú priemerný zárobok 28 750 $ ženy 20 663 $. Priemerný zárobok na obyvateľa je 16 654 $ vrátane 11,8% ľudí mladších 18 a starších 65 rokov.
Keret’

Kereť (rusky "Кереть" - kereť alebo "Озеро Кереть" - ozero kereť) je jazero na severe Karelskej republiky v severozápadnom Rusku. Má rozlohu (spolu s ostrovmi ). Najväčšia dĺžka je  a šírka . Je na ňom 130 ostrovov o celkovej ploche , z nich najväčší je Vinčany ("Винчаны"). Jazero leží v nadmorskej výške a dosahuje hĺbku 4, miestami zarastá. Voda sa rýchlo prehrieva, takže v horúcom lete teplota dosahuje 20 21 °C. Pobrežie je nevysoké, ale skalnaté, veľmi členité s množstvom zálivov. Brehy sú mierne kopcovité a pokryté ihličnatými lesmi, ktoré sú bohaté na huby a jahody. Vyvýšeniny sa striedajú s bažinami. Na brehoch vystupuje žula a objavujú sa aj piesčité pláže. 
Na brehu jazera leží osada "Parfejevo" ("Парфeeво"), ktorá leží od stanice Louchi na trase Petrohrad-Murmansk.
Je bohaté na ryby. 
Časti jazera.
Jazero je početnými mysmi a ostrovmi rozdelené na niekoľko častí, ktoré sa od severu k juhu nazývajú:
Prítoky, odtok.
Hlavnými prítokmi sú Kerževa, Narva a Noľa. Odteká z neho rieka Kereť, ktorá ústi do Kandalakšského zálivu Bieleho mora. Zdrojom vody je sneh a dážď. Zamŕza na začiatku septembra a rozmŕza na konci mája.
Riasa (vodný organizmus)

Riasy (zastarano: "porasty", "porosty"; lat. "Algae", "Algophyta", "Algophytae", "Phycophyta", "Phycophytae") sú eukaryotické vodné organizmy, ktoré sú väčšinou autotrofné (fotosyntetizujúce). Ich spoločnou charakteristikou je, že ich predkovia vznikli spojením (endosymbiózou) heterotrofnej eukaryotickej bunky so sinicou, čím vznikli ich chloroplasty. Tradične sa za riasy považujú aj samotné sinice, ide však o prokaryotické organizmy, ktoré sa dnes zaraďujú medzi baktérie (a novšie sa označujú aj názvom "cyanobaktérie").
Riasy dnes už obyčajne netvoria jeden taxón, ale sú rozdelené na viacero taxónov.
Stavba tela rias.
Telo rias označujeme pojmom stielka. Riasy môžu byť jednobunkové aj mnohobunkové. Jednobunkové riasy často plávajú vo voľnom oceáne a tvoria dôležitú zložku planktónu, ktorý je základnou potravou pre mnohé morské organizmy. Najväčšie riasy môžu byť až desiatky metrov veľké a žijú väčšinou prichytené na dne. Telo veľkých rias je značne diferencované, a niekedy podobné suchozemským rastlinám (môžeme na nich rozlíšiť pakorienky (rizoidy), pabyľku (kauloid) a palístky (fyloidy), nemajú však typické korene, ani listy.
Typy stielok.
Podľa typu stielky rozlišujeme riasy:
Vznik rias.
Riasy vznikli endosymbiózou sinice s eukaryotickým organizmom, ktorý sinicu pohltil, tá ostala pri živote a oba organizmy ťažili zo vzájomnej spolupráce. Takto vznikli chloroplasty (podobným spôsobom vznikli aj mitochondrie, k čomu došlo ešte pred vznikom chloroplastov u predkov rastlín živočíchov aj húb). Dôkazom tejto teórie je dodnes zachovalá DNA bakteriálneho typu v chloplastoch (odlišná od jadrovej), syntéza bielkovín v choloroplaste taktiež bakteriálneho typu (napr. ribozómová RNA), ako aj dvojitá membrána chloroplastov (jedna pochádzajúca v vonkajšej membrány sinice a druhá je membránou hostiteľskej eukaryotickej bunky).
Po pohltení sinice došlo k rozdeleniu rias na dve základné línie. Prvá zahŕňa zelené riasy ("Chlorophyta") a rastliny, s tzv. "zeleným" typom chloroplastu, pre ktorý je typická prítomnosť chlorofylu b. Druhá línia má tzv. "červený" chloroplast a zahŕňa napr. červené ("Rhodophyta") a hnedasté riasy ("Chromista").
V niektorých skupinách rias (netýkalo sa to ale predkov suchozemských rastlín) došlo k druhotnému pohlteniu, keď jedna eukaryotická bunka pohltila inú vrátane jej chloroplastov. K tomuto procesu došlo tak v "zelenej" línii chloroplastov (vznikli euglény – "Euglenophyta"), ako aj v "červenej" chloroplastovej línii (takto vznikli napr. všetky hnedasté riasy – "Chromista"). Dnes má chloroplast takýchto rias štyri membrány a medzi 2. a 3. membránov obsahuje tzv. nukleomorf, ktorý je pozostatkom DNA v pohltenej eukaryotickej bunky (DNA nukleomorfu sa v súčasnosti študuje a je stopou totožnosti pohltenej eukaryotickej bunky).
Enrico Anthony Lazio

Enrico Anthony Lazio známy aj ako Rick Lazio (* 13. marec 1958, Amityville, New York, USA) je americký politik. Je členom Snemovne reprezentantov Kongresu za republikánsku stranu.
V senátnych voľbách v roku 2000 bol neúspešným protikandidátom v štáte New York (USA) proti kandidátke za demokratickú stranu, Hillary Clintonovej.
John Spencer

John Spencer (* 17. november 1946, Yonkers, New York, USA) je americký politik, bývalý starosta Yonkersu (1996 – 2003).
V roku 1966 slúžil vo Vietname ako veliteľ pechotnej čaty. Bol vyznamenaný medailou Bronze Star. Po návrate z vojenskej služby krátko navštevoval vysokú školu, neskôr pracoval ako stavebný robotník. Po čase si založil vlastnú stavebnú firmu. Aktívny v regionálnej politike od 90. rokov 20. storočia.
Neúspešne kandidoval za republikánsku stranu v senátnych voľbách v roku 2006 v štáte New York. Porazila ho kandidátka Demokratickej strany Hillary Clintonová.
Plus 7 dní

Plus 7 dní je slovenský bulvárny časopis a najčítanejší týždenník na Slovensku. Vydáva ho Spoločnosť 7 PLUS, ktorá sídli na Panónskej ceste v Bratislave.
Ana Ivanovićová

Ana Ivanovićová () (* 6. november 1987, Belehrad, Srbsko) je bývalá srbská profesionálna tenistka. V roku 2007 sa opakovane prebojovala do záverečných kôl grandslamových turnajov, v roku 2008 sa dočkala prvého triumfu na French Open. Dňa 9. júna 2008 bola po prvýkrát klasifikovaná v rebríčku WTA na 1. mieste. Počas svojej kariéry vyhrala 9 turnajov WTA v dvojhre. Kariéru ukončila dňa 28. decembra 2016.
Kariéra.
Začiatky Ivanovičovej kariéry neboli ľahké vinou náletov NATO na Srbsko v roku 1999, keď musela trénovať skoro ráno a dokonca v zime v opustenom bazéne. Do profesionálneho tenisu vstúpila v roku 2004, v ktorom sa jej podarilo prebojovať do finále wimbledonskej juniorky a vyhrala všetky štyri turnaje ITF, ktorých sa zúčastnila. Vo WTA Tour prekvapila víťazstvom nad Golovinovou a tuhým odporom proti Venus Williamsovej v Zürichu a hneď potom postupom do štvrťfinále v Luxemburgu.
V roku 2005 po prvýkrát vyhrala profesionálny turnaj v dvojhre v austrálskej Canberre a najviac sa o nej hovorilo po výhre nad domácou favoritkou Mauresmovou na French Open, kde postúpila až do štvrťfinále. Sezónu uzavrela na 16. mieste vo svetovom rebríčku. O rok neskôr sa ale posunula iba o dve miesta vyššie, keď síce dokázala vyhrať turnaj v Montreale (vo finále porazila Hingisovú 6:2 a 6:3), ale na druhej strane niekoľkokrát vypadla hneď v prvom kole a časť sezóny vynechala kvôli vracajúcemu sa zraneniu ramena.
Grandslamový prielom – 2007.
Ani začiatok roku 2007 nevyšiel podľa jej predstáv. Keď vypadla z Australian Open v treťom kole, na svojej webovej stránke oznámila, že sa rozchádza so svojim dlhoročným trénerom Davidom Taylorom. Napriek tomu aj na ďalších turnajoch našla svoje premožiteľky už v úvodných kolách, s výnimkou turnaja v Tokiu, kde prehrala s Hingisovou až vo finále. Príjemnou zmenou pre ňu bol začiatok antukovej sezóny. V Berlíne zvíťazila na turnaji najvyššej kategórie WTA Tour s Ruskou Kuznecovovou, a to napriek zraneniu členka, kvôli ktorému musela neskôr vynechať turnaj v Ríme. Na French Open ale dorazila ako viac než mesiac neporazená a neporaziteľnosť si tam udržala až do finále, v ktorom ale vôbec nestačila na Justine Heninovú a prehrala 1:6 a 2:6. Svoje vystúpenie potom komentovala: "Mojim cieľom je vyhrávať grandslamové turnaje a raz sa stať svetovou jednotkou. Ale musím sa naučiť zvládať tlak. Myslím, že som na dobrej ceste."
Na úspech z Paríža nadviazala aj vo Wimbledone, kde vo štvrťfinále vyradila Nicole Vaidišovú a až v semifinále vypadla s Venus Williamsovou.
Súkromný život.
Ivanovičová žije oficiálne v Bazileji. Jej matka je právnička, otec podnikateľ a má mladšieho brata. V roku 2016 skončila kariéru a vydala sa za Bastiana Schweinsteigera
Okrem tenisových zápasov sa nevyhýbala príležitostiam v modelingu a uvažovala o kariére televíznej moderátorky.
Río Negro (argentínska provincia)

Río Negro je argentínska provincia ležiaca uprostred krajiny, na severnom okraji Patagónie. Provinciou je od 27. júla 1955, do tej doby bola iba tzv. teritóriom.
Río Negro je susedí s provinciou Neuquén na západe, provinciami Mendoza a La Pampa na severe, s provinciou Buenos Aires na severovýchode a s provinciou Chubut na juhu. Okrem toho hraničí na západe s Čile a na juhovýchode s Atlantickým oceánom.
Administratívne rozdelenie.
Provincia je rozčlenená na 13 departmentov.
Department (hlavné mesto)
Daman

Daman môže byť:
Daman (mesto)

Daman je mesto v Indii, je správnym strediskom zväzového územia Daman a Diú. Mesto leží na pobreží Arabského mora, medzi mestami Bombaj a Surat. K 3. 1. 2001 tu žilo 35 770 obyvateľov.
Edo

Edo môže byť:
EDO môže byť:
Van

Van môže byť:
VAN môže byť:
World Team Cup

World Team Cup sú medzinárodné majstrovstvá družstiev v tenise mužov, ktoré od od roku 1978 organizuje ATP v Rochusclube v Düsseldorfe. Turnaj bude od roku 2012 premiestnený do iného nemeckého mesta.